Berlingske Tidende, 1786-12-29
Det er bekjendt, at iblant al Vindskibelighed i Landvæsene, er der ingen, som betaler sig bedre og hastigere end denne. 24 Da det er bleven Selskabet bekjendt, at Landmanden paa adskillige Steder i Norge høiligen behøver at opmuntres og bringes til Eftertanke om, at der efter forudgjort ekonomist Overslag ei holdes flere Kreaturer, end der kan foeres med den Avl og Biering, som Gaardens Jorder indbringer i et middelmaadigt Aar, samt at der ved Foder=Kurv eller paa anden bestemt Maade enten i Maal eller Vægt afpasses de daglige Forder=Porsioner til hvert Kreatur saaledes, at For deret paa sparsomste Maade benyttes; saa udlovet Selskabet. for denne Hensigts Opnaaelse følgende Premier: En Premie af den første Sølv Medalje eller 20 Rdlr. for den Bonde i Norge, som nøiagtigen beviser, at han indtil Kyndelmisse har forret sine Kreaturer med forrige Aars overgjemte Fordeerallene, uden dertil at have benyttet sig af sidste Aars Vext. En Premie af den anden Sølv Medalje eller 10 Rdlr. for den Bonde i Norge, som nøiagtigen beviser, at han indtil Juul haver allene foret med forrige Aars overgjemte Foder. En Premie af den tredie Sølv=Medalje eller 5 Rdlr. for den Bonde, som nøiagtigen beviser, at han først til Mortens Dag haver begyndt at bruge det nye Foder. Premierne udsættes for hvert af Norges 4 Stifter. Premie=Æskningen maae være forsynet med vedbørlig skriftlig Vidnesbyrd af Lehnsmanden og tvende paalidelige Mænd, som bevidner, at det fra forrige Aar overgjemte Foder er ene og allene bleven brugt til den i Premie=Æskningen anmeldte Tiid, og at det nye Foder til den Tiid var urørt; ligesom der og maatte bevidnes, hvor mange Kreaturer af hvert Slags for sig, der er overforede med det gamle Foder, samt Forringsmaaden, der er bleven brugt. J Forhold til Mængden af Kreaturene, man har forret, Tiden det er skeet i, og i øvrigt Maaden det er gjort paa, tilkjendes Premierne, som æskes til December Maaneds Udgang 1788. Naar Selskabet erfarer, at den danske Bonde forbedrer og vander sine Enge efter Veiledning af Almanaken for dette og tilstundende Aar 1787 og Opmuntring af Selskabets udlovede Premier for denne Flid, vil det og udsætte Premier for Forringens forsynligste Brug og Besparelse i Dannemark. 25. Da Høravlen paa Amager med megen Fordeel kunde drives formedelst den Mængde af den til samme Avl tjenligste Slags Gjødning, som dertil fra Kjøbenhavn udføres, og altsaa paa Stedet beqvemmeligen kunde haves; saa udsætter Selskabet: For den beste paa Amager i Aaret 1787 avlede Hør, ikke mindre end 30 Lispund, 50 Rdlr. For beste Hør, ikke mindre end 20 Lispund, 20 Rdlr., og for beste Hør, ikke mindre end 10 Lispund, 10 Rdlr. Prøver indsendes inden 31te December 1787, ikke mindre end 2 Pund vel brudt, men ikke heglet, med Attester om deres Lighed med Avlen. Disse Premier, agter Selskabet oftere at udsætte. 26. Da Selskabet veed, hvor overmaade nyttig Hør= og Hampe=Avlen, endog i Hensigt til Fiske=Redskabernes Forfærdigelse, vilde blive for Jsland, i Fald denne Avl, hvis Muelighed hidindtil ikkun ved enkelte Forsøg er stadfæstet, kunde blive almindelig enten overalt, eller dog paa endeel Steder der i Landet; saa udsættes for de største og beste Forsøg i Hør= eller Hampe-Avi udi Jsland følgende Premier: For den største Mængde af Hør eller Hamp, avlet efter Bekjendtgjørelsen af dette i Jsland, 40 Rdlr. For næste Mængde, 30 Rdlr. For næste, 20 Rdlr. For næste, 10 Rdlr. Disse Premier kan æskes inden December Maaneds Udgang 1787. (Fortsættelsen følger.)